Työpajoja, musiikkia, performansseja – tällä viikolla Tampereen taidegallerioissa sattuu ja tapahtuu!

Tamperelaiset taidegalleriat järjestävät alkavalla viikolla ensimmäisen Galleriaviikkonsa. Teemaviikon järjestämiseen osallistuvat galleriat Himmelblau, Rajatila, Ronga ja Saskia, Taidekeskus Mältinranta sekä Valokuvakeskus Nykyaika. Viikon aikana gallerioissa järjestetään yhteensä yli kaksikymmentä ilmaistapahtumaa, muun muassa opastettuja kierroksia, taiteilijatapaamisia, työpajoja, musiikkia ja performansseja. Maanantaina 13.11. Galleriaviikon käynnistävät taidehistorioitsija Elena Anokhinan opastama venäjänkielinen galleriakierros Rajatilasta Himmelblaun kautta Rongaan (klo 16) ja FM Uli Haas-Pursiaisen opastama englanninkielinen galleriakierros Nykyajasta Saskian kautta Rajatilaan. Kello 16.30 Mältinrannassa alkaa Tampereen Musiikkiakatemian opiskelijoiden harmonikkakonsertti Galleriaviikko jatkuu sunnuntaihin asti. Teemaviikon ohjelma löytyy tapahtuman verkkosivuilta . Galleriaviikko kuudessa tamperelaisessa galleriassa 13.–19.11. Kaikkiin tilaisuuksiin vapaa pääsy. Dokumenttielokuva. Finnkino esittää maanantaina dokumenttielokuvan Leonardo da Vinci – Nero Milanossa. Renessanssimestarista kertova elokuva perustuu vuonna vuonna 2015 Milanon Palazzo Realessa järjestettyyn laajaan näyttelyyn. Dokumentti yhdistää haastatteluja ja näyttelyn kuvitusta. Plevna 13.11. klo 17.30. Liput 16 e. Hevilegenda. Saksalaisen metalliyhtye Acceptin laulajanakin tunnettu Udo Dirkschneider saapuu maanantaina Pakkahuoneelle. Back To The Roots Part II -kiertueella kuullaan ainoastaan Acceptin kappaleita. 65-vuotias tervaskanto lupaa, että hittien lisäksi keikalla soi myös harvemmin kuultuja kappaleita. Pakkahuone 13.11. klo 19. Liput 36 e.